laion/Wikipedia-Exotic huggingface dataset:
התזמורת הפילהרמונית של לוס אנג'לס

התזמורת הפילהרמונית של לוס אנג'לס (באנגלית: Los Angeles Philharmonic ובראשי תיבות: LA Phil או LAP) היא תזמורת השוכנת דרך קבע בלוס אנג'לס, קליפורניה, ארצות הברית. משנת 1964 עד 2003 קיימה התזמורת את הקונצרטים שלה ב"ביתן דורותי צ'נדלר" במרכז המוזיקה של לוס אנג'לס. בשנת 2003 עברה אל אולם הקונצרטים וולט דיסני הסמוך. בקיץ מופיעה התזמורת תחת כיפת השמים, ב"אגן הוליווד". התזמורת נוסדה בשנת 1919 על ידי ויליאם אנדרוז קלארק הבן. הקונצרט הראשון שלה, בניצוח וולטר הנרי רותוול, התקיים באותה שנה, אחד עשר ימים אחרי החזרה הראשונה שלה. החל משנת 2009 המנצח הראשי של התזמורת הוא גוסטאבו דודאמל. בפברואר 2023, דודאמל הודיע שהוא יעזוב את התזמורת הפילהרמונית של לוס אנג'לס בתום עונת 2025-2026 כדי להפוך למנהל המוזיקלי של הפילהרמונית של ניו יורק. גוסטאבו דודאמל - (2009 - ממשיך) אסה-פקה סאלונן (1991 - 2009) אנדרה פרווין (1985 - 1989) קרלו מריה ג'וליני (1978 - 1984) זובין מהטה (1962 - 1978) אדוארד ון ביינום - (1956 - 1959) אלפרד ואלנשטיין - (1943 - 1956) אוטו קלמפרר - (1933 - 1939) ארטור רודז'ינסקי (1929 - 1933) גאורג שנפויגט (1927 - 1929) וולטר הנרי רותוול (1919 - 1927) אתר האינטרנט הרשמי של התזמורת הפילהרמונית של לוס אנג'לס התזמורת הפילהרמונית של לוס אנג'לס, ברשת החברתית פייסבוק התזמורת הפילהרמונית של לוס אנג'לס, ברשת החברתית אקס (טוויטר) התזמורת הפילהרמונית של לוס אנג'לס, ברשת החברתית אינסטגרם התזמורת הפילהרמונית של לוס אנג'לס, באתר אפל מיוזיק (באנגלית) התזמורת הפילהרמונית של לוס אנג'לס, באתר ספוטיפיי התזמורת הפילהרמונית של לוס אנג'לס, באתר AllMusic (באנגלית) התזמורת הפילהרמונית של לוס אנג'לס, באתר MusicBrainz (באנגלית) התזמורת הפילהרמונית של לוס אנג'לס, באתר Discogs (באנגלית) התזמורת הפילהרמונית של לוס אנג'לס, באתר Songkick (באנגלית) התזמורת הפילהרמונית של לוס אנג'לס, באתר בילבורד (באנגלית) התזמורת הפילהרמונית של לוס אנג'לס, באתר אנציקלופדיה בריטניקה (באנגלית)
סופיה אנדרוחוביץ'

סופיה אנדרוחוביץ' (באוקראינית: Софі́я Ю́ріївна Андрухо́вич;‏ נולדה ב-17 בנובמבר 1982 באיוונו-פרנקיבסק, ברית המועצות) היא סופרת ומתרגמת אוקראינית. סופיה אנדרוחוביץ' נולדה בעיר איוונו-פרנקובסק למשפחת סופר. לאחר סיום הלימודים בעיר הולדתה היא למדה בקייב באקדמיה למקצועות הדפוס. היא מתגוררת בקייב ועוסקת בכתיבה ותרגום מאנגלית ופולנית, זאת בנוסף לעבודתה בירחון כעורכת. בשנת 2002 פרסמה את ספרה הראשון. בשנת 2014 פרסמה את ספרה "פליקס אוסטריה" על חיים בעיר הולדתה בתקופה האימפריה האוסטרו-הונגרית. ספר זה זכה להצלחה רבה והיא קיבלה על יצירה זו מספר פרסים. הספר תורגם לגרמנית ופולנית. בשנת 2020 עלה לאקרנים הסרט "ודיאנה" המבוסס על הספר. מדיה וקבצים בנושא סופיה אנדרוחוביץ' בוויקישיתוף ראיון עם סופיה אנדרוחוביץ' ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
וסלי פרסון

וסלי לבון פרסון (באנגלית: Wesley Lavon Person; נולד ב-28 במרץ 1971) הוא כדורסלן עבר אמריקאי, אשר שיחק בליגת ה-NBA בין השנים 1994–2005. ממוצעיו הכוללים לאורך 11 עונותיו ב-NBA הם 11.2 נקודות, 3.3 ריבאונדים ו-1.7 אסיסטים למשחק. בעת פרישתו ניצב במקום השביעי בתולדות ה-NBA באחוזי קליעה מהשלוש, עם 41.8%. אחיו המבוגר צ'אק פרסון שיחק ב-NBA בין השנים 1986–2000. פרסון נולד וגדל בעיר ברנטלי שעל יד מונטגומרי, אלבמה. בין השנים 1990–1994 למד באוניברסיטת אובורן, וב-4 עונותיו בקבוצת הכדורסל שלה העמיד ממוצעים של 19.1 נקודות ו-6.5 ריבאונדים למשחק. בעונתו האחרונה, 1993/1994, נבחר לחמישיית העונה של מחוז SEC לאחר שהוביל את כל קלעי המחוז עם ממוצע של 22.2 נקודות למשחק. בשנת 1991 השתתף בטורניר גביע העולם בכדורסל עד גיל 19 כשחקן נבחרת ארצות הברית, וזכה עמה במדליית הזהב. בשמונת משחקי הטורניר קלע 11.1 נקודות בממוצע למשחק. שנתיים לאחר מכן השתתף באליפות העולם בכדורסל עד גיל 21, וזכה עם ארצות הברית במדליית זהב נוספת. בדראפט ה-NBA‏ 1994 נבחר פרסון בבחירה ה-23, על ידי פיניקס סאנס. בעונתו הראשונה בפיניקס קלע 10.4 נקודות בממוצע למשחק, ובסיומה נבחר לחמישיית הרוקיז השנייה של העונה. בפלייאוף 1995 פתח פרסון בכל עשרת משחקי קבוצתו, אשר הודחה בחצי גמר המערב על ידי יוסטון רוקטס (3–4). בשתי העונות הבאות פתח בכמחצית מהמשחקים, ותרם 13.1 נקודות למשחק. לקראת עונת 1997/1998 נשלח לצד ריצ'י דומאס לקליבלנד קאבלירס, במסגרת טרייד בו אנטוניו מקדייס הועבר לפיניקס, בעוד דנוור נאגטס קיבלה 5 בחירות דראפט עתידיות. בעונתו הראשונה בקליבלנד קלע 14.7 נקודות בממוצע למשחק, והוביל את כל שחקני הליגה עם 192 שלשות בסך הכול. ב-4 העונות הבאות עם הקאבלירס קלע 11.1 נקודות למשחק, לרוב כשחקן החמישייה הפותחת. ביוני 2002, לאחר 5 עונות בקליבלנד, הועבר בטרייד לממפיס גריזליס בתמורה לניק אנדרסון ומאט בארנס. בעונתו המלאה היחידה בממפיס פתח ב-44 משחקים, וקלע 11.0 נקודות בממוצע למשחק. במהלך עונת 2003/2004 הועבר בטרייד לפורטלנד טרייל בלייזרס, יחד עם בחירת דראפט עתידית, בתמורה לבונזי ולס. בפברואר 2004 נשלח לצד ראשיד וולאס לאטלנטה הוקס, בתמורה לשריף עבדור-רחים, ת'יאו ראטליף ודן דיקאו. לקראת עונת עונת 2004/2005 חתם על חוזה במיאמי היט, אך במרץ 2005 שוחרר מהקבוצה, וחתם בדנוור נאגטס עד לסיום העונה. בקיץ 2005 פרש פרסון ממשחק, בגיל 34. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA סטטיסטיקות הקריירה של פרסון ב-NBA, באתר basketball-reference.com מובילי ה-NBA באחוזי קליעה ל-3, נכון לשנת 2005, באתר basketball-reference.com סטטיסטיקות המכללות של פרסון, באתר sports-reference.com נבחרת ארצות הברית באליפות העולם עד גיל 19,‏ 1991, באתר USA Basketball רשימת הנבחרים בדראפט 1994, באתר basketball-reference.com מקדייס נשלח בטרייד לפיניקס, באתר לוס אנג'לס טיימס, 2 באוקטובר 1997 פרסון נשלח בטרייד לממפיס, באתר cbc.ca,‏ 27 ביוני 2002 פרסון נשלח בטרייד לפורטלנד, באתר ESPN,‏ 3 בדצמבר 2003 וולאס ופרסון נשלחים בטרייד לאטלנטה, באתר לוס אנג'לס טיימס, 10 בפברואר 2004 פרסון חתם על חוזה בדנוור, באתר 9news.com,‏ 3 במרץ 2005
המרכז הסיני לבקרת מחלות ומניעתן

המרכז הסיני לבקרת מחלות ומניעתן (בסינית מסורתית: 中国疾病预防控制中心) היא סוכנות של נציבות הבריאות הלאומית של סין, שבסיסה בבייג'ינג, סין. המרכז פועל לשמירה על בריאות ובטיחות הציבור באמצעות מתן מידע לשיפור החלטות הבריאות וקידום בריאות באמצעות שותפויות עם מחלקות בריאות מחוזיות וארגונים אחרים. המרכז ממקד את תשומת הלב הלאומית בפיתוח שיטות למניעה ובקרה על מחלות (בעיקר מחלות זיהומיות), בריאות סביבתית, בטיחות ובריאות תעסוקתית, קידום בריאות, מניעה וחינוך ופעילויות שנועדו לשפר את בריאותם של תושבי הרפובליקה העממית של סין. ג'ורג' פ. גאו הוא מנכ"ל המרכז. הוא תרם תרומה למחקר על העברת הפתוגן בין המינים. הוא ארגן את יום השפעת העולמי הראשון ב-1 בנובמבר 2018, לזכר מאה שנה למגפת השפעת בשנים 1918–1919, שגם מנציח 15 שנה להתפרצות מגפת הנשימה החריפה, שהובילה לכך שסין קיבלה עדיפות להשקעה במערכת הבריאות הציבורית. המרכז הלאומי לבקרת מחלות השירות הפדרלי לפיקוח בתחום הגנת זכויות הצרכן השירות הפדרלי לפיקוח בתחום הבריאות הסוכנות הביו-רפואית הפדרלית המרכזים לבקרת מחלות ומניעתן המרכז האירופי לבקרת מחלות ומניעתן אתר האינטרנט הרשמי של המרכז הסיני לבקרת מחלות ומניעתן (בסינית) אתר האינטרנט הרשמי של המרכז הסיני לבקרת מחלות ומניעתן (באנגלית) "Chinese Center for Disease Control and Prevention(China CDC)". chinacdc.cn. נבדק ב-9 במרץ 2014. {{cite web}}: (עזרה) "China CDC". ianphi.org. נבדק ב-9 במרץ 2014. {{cite web}}: (עזרה) "Centers Disease Control Prevention". globalhealth.gov. נבדק ב-9 במרץ 2014. {{cite web}}: (עזרה) "World Flu Day: momentum from China for influenza control". Lancet. 3 בנובמבר 2018. נבדק ב-13 בדצמבר 2018. {{cite news}}: (עזרה)
עונת 2017/2018 בליגת האלופות בכדורסל

עונת 2017/2018 בליגת האלופות בכדורסל הייתה העונה השנייה של תחרות אירופית זו לקבוצות כדורסל היא אורגנה על ידי פיב"א אירופה. המשחק הראשון התקיים ב-10 באוקטובר 2017 ומשחק הגמר התקיים ב-6 במאי 2018. בתחרות השתתפו 32 קבוצות. במשחק הגמר של התחרות ניצחה א.א.ק. אתונה וזכתה בגביע בפעם הראשונה בתולדות המועדון. 56 קבוצות השתתפו בתחרות, 24 העפילו אוטומטית לשלב הבתים, ו32 השתתפו בשלבי המוקדמות מתוכן רק 8 יעפילו לשב הבתים. בשלב הבתים השתתפו 32 קבוצות שאורגנו ב-4 בתים. הקבוצות שסיימו במקומות 1–4 העפילו לשמינית הגמר והקבוצות שסיימו במקומות 5–6 ינשרו ליורופקאפ. משם הקבוצות ימשיכו לשמינית גמר, רבע גמר, פיינל פור וגמר. 32 הקבוצות חולקו ל4 בתים של 8 קבוצות. הפיינל פור שוחק ב- ההיכל האולימפי, אתונה, אטיקה, יוון הפועל חולון השתתפה בתחרות היא סיימה במקום השביעי בבית א' והודחה מהתחרות. מונקו מאחרת את משחקיה במונקו (שלא מעפילה לתחרויות כדורסל אירופאיות) ולכן היא משחקת בליגה הצרפתית מדיה וקבצים בנושא עונת 2017/2018 בליגת האלופות בכדורסל בוויקישיתוף פירוט התחרות באתר התחרות
נציבות הבריאות הלאומית של סין

נציבות הבריאות הלאומית (בסינית מסורתית: 國家衛生健康委員會; בסינית מופשטת: 国家卫生健康委员会) של סין היא מחלקת ביצוע בדרגת משרד ממשלתי במועצה הלאומית של סין, האחראית לתברואה ותחום הבריאות במדינה. היא הוקמה ב-19 במרץ 2018. מטה הנציבות נמצא בבייג'ינג והיא מונהגת על ידי השר מא שיאאוויי, הממונה על הנציבות ומזכיר סניף המפלגה. קודמתה הייתה הנציבות הלאומית לבריאות ותכנון המשפחה שפעלה כגוף הבריאות העיקרי מאז 2013 כשהחליפה את הנציבות הלאומית לתכנון המשפחה והאוכלוסייה, שהוקמה בתורה בשנת 1981. בעבר פעל בסין משרד ממשלתי לענייני בריאות משנת 1949 עד 2013, עת המשרד פורק וסמכויותיו הועברו לידי הנציבות הלאומית לבריאות ותכנון המשפחה. לאורך רוב שלטונה של המפלגה הקומוניסטית, מאז שנת 1954, תפקיד הבריאות הלאומי היה באחריות משרד הבריאות עד 2013, כאשר הוחלף על ידי הנציבות הלאומית לבריאות ותכנון המשפחה. במרץ 2018 הודיעה ממשלת הרפובליקה העממית של סין כי הנציבות הלאומית לבריאות ותכנון המשפחה התפרקה ותפקידיה שולבו בסוכנות החדשה שנקראה נציבות הבריאות הלאומית. סין חברה בארגון הבריאות העולמי. השר מא דיווח בעצרת ה-92 של הבריאות העולמית, כי מאז 1978 סין מתמקדת בשיפור הבריאות תוך פיתוח רשת ביטחון אוניברסלית לתושבים ובשיפור האיכות, היעילות והגישה לטיפול הבריאותי הראשוני במדינה. הנציבות היא הסוכנות המובילה בסין המתאמת את המאמצים הלאומיים להילחם בהתפרצות וירוס הקורונה בווהאן בשנים 2019–2020, באמצעות המרכז הסיני לבקרת מחלות ומניעתן. הסוכנויות הבאות כפופות לנציבות. המינהל לביטוח בריאות ממלכתי - סוכנות המנהלת את תוכנית ביטוח הבריאות הממלכתית וכן רכש והפצה של תרופות. המרכז הסיני לבקרת מחלות ומניעתן - סוכנות לאומית למניעה ובקרה של מחלות. אתר האינטרנט הרשמי של נציבות הבריאות הלאומית של סין (בסינית) אתר האינטרנט הרשמי של נציבות הבריאות הלאומית של סין (באנגלית) 国家卫生健康委员会正式“挂牌” (בסינית). 2018-03-27. "China shares experiences in primary health care at 72nd World Health Assembly - Xinhua | English.news.cn". www.xinhuanet.com. נבדק ב-2020-01-25. "'Grave situation' as coronavirus claims another life". www.9news.com.au. נבדק ב-2020-01-26.
המרכז האירופי לבקרת מחלות ומניעתן

המרכז האירופי לבקרת מחלות ומניעתן (באנגלית: The European Centre for Disease Prevention and Control; בראשי תיבות: ECDC) היא סוכנות עצמאית של האיחוד האירופי שתפקידה לחזק את ההגנה של אירופה מפני מחלות זיהומיות. המרכז הוקם בשנת 2004 ונמצא בעיר סולנה (אנ') שבשוודיה. עם התגברות האינטגרציה הכלכלית של האיחוד האירופי ומדיניות הגבולות הפתוחים, שיתוף הפעולה בנושאי בריאות הציבור נעשה חשוב ביותר. אמנם הרעיון של הקמת מרכז אירופי לבקרת מחלות נידון בעבר על ידי מומחים לבריאות הציבור, אולם התפרצות נגיף SARS בשנת 2003 וההתפשטות המהירה שלו אישרו את הדחיפות של הקמת מוסד לרווחת בריאות הציבור באירופה. ECDC הוקם בזמן שיא באיחוד האירופי: הנציבות האירופית הציגה טיוטת חקיקה ביולי 2003; באביב 2004 התקבלה תקנה (EC) 851/2004 ובמאי 2005 החל המרכז לפעול. הרלוונטיות והחשיבות של המרכז אושרה זמן קצר לאחר תחילת פעילותו, כאשר הגעתה של שפעת העופות H5N1 לאיחוד האירופי הביאה לחששות שהמחלה יכולה להסתגל או להשתנות לזן פנדמי של שפעת אנושית. פרק זה טעון שכתוב. אנא תרמו לוויקיפדיה ועזרו לשכתב אותו. ה-ECDC פועל כיום על מבנה המבוסס על חמש יחידות סמך: משרד המדען הראשי תמיכה במעקב ותגובה כושר ותקשורת לבריאות הציבור היחידה לניהול ותיאום משאבים היחידה לטכנולוגיות מידע ותקשורת משרד המדען הראשי מפקח על שבע התוכניות למחלות, המדור לתיאום מיקרוביולוגיה והמדור לתיאום ייעוץ מדעי. תוכניות המחלות מתמקדות בקבוצות מחלות ספציפיות: התנגדות אנטי מיקרוביאלית וזיהומים הקשורים לבריאות מחלות מתעוררות וקטוריות מחלות מזון ומים המעוברים באמצעות מים זיהומים המועברים במגע מיני, כולל נגיף HIV שפעת שחפת מחלות חסינות לחיסון שתי יחידות משאב משותף - תמיכה במעקב ותגובה, וכושר ותקשורת לבריאות הציבור - מספקות מומחיות בנושאי מגפות. היחידה לטכנולוגיות מידע ותקשורת מספקת תשתיות, פיתוח יישומים ותמיכה. היחידה לניהול ותיאום משאבים שולטת במשאבים האנושיים והכספיים של ECDC. ל-ECDC כ-300 עובדים ולה תקציב שנתי של מעל 50 מיליון אירו. צוות העובדים פועל ממטה המרכז במטרופולין סטוקהולם. המרכז עבר למיקומו הנוכחי בשדרת גוסטב השלישי: שדרות 40, 16973 סולנה, שוודיה, ב-3 במרץ 2018. ארגון הבריאות העולמי (WHO) מחלות מידבקות מגפה בריאות הציבור נציבות הבריאות הלאומית של סין המרכז הסיני לבקרת מחלות ומניעתן המרכזים לבקרת מחלות ומניעתן (CDC) השירות הפדרלי לפיקוח בתחום הגנת זכויות הצרכן הסוכנות הביו-רפואית הפדרלית מדיה וקבצים בנושא המרכז האירופי לבקרת מחלות ומניעתן בוויקישיתוף אתר האינטרנט הרשמי של המרכז האירופי לבקרת מחלות ומניעתן המרכז האירופי לבקרת מחלות ומניעתן, ברשת החברתית פייסבוק המרכז האירופי לבקרת מחלות ומניעתן, ברשת החברתית אקס (טוויטר) המרכז האירופי לבקרת מחלות ומניעתן, ברשת החברתית LinkedIn המרכז האירופי לבקרת מחלות ומניעתן, סרטונים בערוץ היוטיוב המרכז האירופי לבקרת מחלות ומניעתן, סרטונים באתר Vimeo המרכז האירופי לבקרת מחלות ומניעתן, באתר פינטרסט תוכנית "מעקב אירו" "ECDC mission statement". אורכב מ-המקור ב-2009-11-04.
רשימת מחלות לפי שיעורי קטלניות

ברשימה זו מרוכזות מחלות אנושיות הממויינות לפי שיעורי התמותה מהן, הידוע גם כשיעור קטלניות (Case fatality rate באנגלית, או בקיצור CFR. לא לבלבל עם המונח שיעורי תמותה). באפידמיולוגיה, שיעור קטלניות הוא היחס בין האנשים שנפטרו ממחלה מסוימת לעומת כלל האוכלוסייה הסובלת מאותה המחלה. לדוגמה: אם מתוך קבוצה של 100 חולים, נפטרו 9, שיעור הקטלניות של המחלה יהיה 9%. הנתונים מבוססים על חולים שטופלו בצורה אופטימלית. מקרים בודדים או התפרצויות קלות הוצאו מן הכלל, אלא אם כן צוין אחרת. גורם תמותה MedPage Today, HIV Life Expectancy Approaching Normal Brazeau, N; Verity, R; Jenks, S; Fu, H; Whittaker, C; Winskill, P; Dorigatti, I; Walker, P; Riley, S; Schnekenberg, RP; Heltgebaum, H, Report 34: COVID-19 infection fatality ratio: estimates from seroprevalence, Medical Research Council (MRC), Abdul Latif Jameel Foundation. (באנגלית)
איש הים ונער הפלא

איש הים ונער הפלא (באנגלית: Mermaid Man and Barnacle Boy) (לפי עונות 2–3, 6–8 "איש הים ונער קסם") הם צמד דמויות בדיוניות בסדרת האנימציה והטלוויזיה "בובספוג מכנסמרובע". השניים הם הדמויות האנושיות המצוירות היחידות בסדרה. ארנסט בורגין, המדבב המקורי של איש הים, שדיבב אותו בגרסה המקורית באנגלית, דיבב אותו מתחילת הסדרה עד למותו ב-2012. טים קונווי, דיבב את נער הפלא מתחילת הסדרה ועד למותו ב-2019. איש הים ונער הפלא הם שני גיבורי על קשישים שחיים בביקיני בוטום, הם מתגוררים בבית האבות המקומי. משודרת על שניהם סדרת טלוויזיה שעוקבת אחר עלילותיהם בביקיני בוטום, וזה מה שגורם לבובספוג, הדמות הראשית בסדרה, ולחברו, פטריק, להתחיל להעריץ אותם. הפרק הראשון בו השניים הופיעו היה בעונה הראשונה, בפרק "איש הים ונער הקסם". השניים נראים ומתוארים בסדרה כמי ששבעו במלחמה בפשע, ורוצים בעיקר לראות טלוויזיה בבית האבות ולהעביר את שארית חייהם. עם זאת, הם מראים נכונות לעזור לאזרחים בצרה. איש הים מתואר בסדרה כמי שזקנתו מתחילה להשפיע עליו, הוא מתנהג לרוב בטיפשות ובפזיזות, ומתקשה לזכור דברים. נער הפלא לעומת זאת יותר מחושב. השניים מהווים מקור הערצה עבור בובספוג ופטריק, שתמיד נרגשים לפגוש אותם ועושים מעשים בשביל להוכיח את ההערצה הגדולה שלהם אל הצמד. למרות זאת, הם בדרך כלל גורמים לצרות כשהם פוגשים אותם. הבועה המזוהמת – בועה חומה ושקופה, יריבה ותיקה שלהם. ברוב הפרקים עד כה הפתרון לניטרולו, היה לפוצץ אותו באמצעות חפץ חד. מנריי – יצור אדום-כחול עם ראש בצורת חתול ים (שמו גזור מ-Manta Ray – השם באנגלית של חתול ים). מדיה וקבצים בנושא איש הים ונער הפלא בוויקישיתוף בחלק מהפרקים, נקרא נער הפלא "נער הקסם" בעונה 4 נקראו בתול הים ונער ספחת.
גבר (לא) מושלם

גבר (לא) מושלם (ברוסית: «(Не)идеальный мужчина») הוא שמו של סרט קולנוע רוסי סרט בבימויו של מריוס וייסברג. בסרט מככבים יוליה אלכסנדרובה ויגור קריד. הסרט יצא לאקרנים ב-16 בינואר 2020. בסוף השבוע הראשון להקרנתו הסרט שהופק בתקציב של 150 מיליון רובל, גרף 301.1 מיליון רובל וכבר החזיר את ההשקעה בו, כשבהמשך הוא גורף עוד 200 מיליון רובל נוספים. הסרט מספר על רובוט שלא רק באופן מפתיע נראה כמו אדם, אלא גם מסוגל להבין ולהתאים עצמו לצרכיה של הפילגש שלו. הבעיה היא שרצונות כאלה עלולים להוביל לתוצאות בלתי צפויות... יוליה אלכסנדרובה - סבטה יגור קריד - רובוט iFriend ארטיום סוצ'קוב - ויקטור, עמיתו של סבטה רומן קורצין - החבר לשעבר של סבטה מקסים לגאשקין - בעל החנות יאנה קושקינה - חברתה של סבטה ולריה סטארצ'נקובה - עוזרת בית יוליאנה בוגומולובה - חברה אליקה סמחובה - אמה של סבטה ורה אוסטרובסקאיה אלכסנדרה לגאצקאיה רינאל מוחמטוב גבר מושלם, במסד הנתונים הקולנועיים IMDb (באנגלית) "גבר (לא) מושלם", במסד הנתונים הקולנועיים IMDb (באנגלית) "גבר (לא) מושלם", במסד הנתונים הקולנועיים KinoPoisk (ברוסית) "גבר (לא) מושלם"(הקישור אינו פעיל) בפורטל Kino-Teatr.ru הסרט באתר נתוני קרן הקולנוע הרוסי Фильм Жоры Крыжовникова «Ошибка 102» переименовали в «Идеального мужчинку» Приключения Электроника на Донбассе: актеров из культового фильма обвинили в финансировании «Л/ДНР» «Приключения Электроника» собираются превратить в фильм с постельными сценами для взрослых Режиссер фильма «Горько!» снимет версию «Приключений Электроника» для взрослых Питчинг Фонда кино 2018 года: компании-лидеры Жора Крыжовников готовит «взрослую» версию «Приключений Электроника» "Фильм "(Не) идеальный мужчина" возглавил российский прокат в выходные". ТАСС. נבדק ב-2020-01-20. Ошибка 102, 2020 (אורכב 03.02.2020 בארכיון Wayback Machine) ערך זה הוא קצרמר בנושא סרטים רוסיים. אתם מוזמנים לתרום לוויקיפדיה ולהרחיב אותו.
נונאטאקי היפריון

נונאטאקי היפריון (באנגלית: Hyperion Nunataks) הם קבוצה של כ-10 נונאטרקים בחלק הדרומי-מזרחי של האי אלכסנדר, שבאנטארקטיקה. הנונאטאקים מצויים דרומית לקרחון סאטורן; ו-15 קילומטרים מערבית למצוקי קורנר. קבוצת הנונאטאקים התגלתה לראשונה על ידי לינקולן אלזוורת', בטיסתו מעל האזור ב-23 בנובמבר 1935; במהלך טיסה זו צילם וולפגנג לואיס גוטפריד יוארג תצלומי אוויר של הנונאטאקים. הנונאטאקים נסקרו בשנת 1949 על ידי משלחת חקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שמה של קבוצת הנונאטאקים ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, נקרא הנונאטאקי על שמו של היפריון אחד הירחים של כוכב הלכת שבתאי (באותה עת ניתן גם לקרחון שבתאי שמו). נונאטאקי גאנון נונאטאק פיגארו נונאטאק סטיבנסון • Nichols, Gary & Cantrill, David. (2002), Tectonic and climatic controls on a Mesozoic forearc basin succession, Alexander Island, Antarctica, Geological Magazine. 139. 313-330. https://doi.org/10.1017/S0016756802006465 • J. Howe and J.E. Francis, Metamorphosed palaeosols associated with Cretaceous fossil forests, Alexander Island, Antarctica, Journal of the Geological Society, 162, 951-957, 1 December 2005, https://doi.org/10.1144/0016-764903-101 נונאטאקי היפריון באתר הסקר הגאולוגי של ארצות הברית נונאטאקי היפריון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
Take Me As I Am

Take Me As I Am הוא שיר של הזמר הגאורגי תורניקה קיפיאני. השיר היה אמור לייצג את גאורגיה בתחרות האירוויזיון 2020 ב-30 בינואר 2020. בחשיפת השיר, תואר כי הוא משלב בין סגנון הרוק הקלאסי לדאבסטפ עם מוטיבים אלקטרוניים, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. סרטון השיר "Take Me As I Am" באתר יוטיוב ג'יימס מודד, Take Tornike as he is: new details emerge about Georgia’s Eurovision 2020 entry, אסקיונייטד, 30 בינואר 2020 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מרתון התשוקה

מרתון התשוקה (ברוסית: Марафон желаний) הוא סרט מלודרמטי קומי רוסי בבימויה של דאשה צ'ארושה בכיכובה של אגלאיה טרסובה. הסרט יצא לאקרנים ברחבי רוסיה ב-23 בינואר 2020. מרינה המניקוריסטית טסה מוורונז' לעיר חאנטי-מנסייסק כדי להחזיר את אהובה. הסיכוי היחיד לאושר וחתונה הוא להגיע לשם תוך 24 שעות. אולם העיכוב בטיסה בסנקט פטרבורג מאלץ אותה לשנות לגמרי את תוכניותיה. אגלאיה טרסובה - מרינה קיריל נאגייב - סשה פאבל דרביאנקו - ניקיטה מריה מינוגארובה יקטרינה ורנאווה אלכסנדר גודקוב יאנה טרויאנובה יוליה אאוג מקר זאפורוז'סקי מרתון התשוקה, ברשת החברתית VK מרתון התשוקה, סרטונים בערוץ היוטיוב "מרתון התשוקה", במסד הנתונים הקולנועיים IMDb (באנגלית) "מרתון התשוקה", במסד הנתונים הקולנועיים KinoPoisk (ברוסית) "מרתון התשוקה", באתר קרן הקולנוע הרוסי "מרתון התשוקה"(הקישור אינו פעיל), באתר Kino-Teatr.ru Спустя десять месяцев после расставания с Милошем Биковичем Аглая Тарасова призналась, что снова влюблена Александр Гудков — Аглае Тарасовой: «Мы, 30- и 40-летние все упустили, а новое поколение растет супертолерантное» Аглая Тарасова: Многие до сих пор не знают, чья я дочь Дочь Ксении Раппопорт запишет «голливудский саундтрек» ערך זה הוא קצרמר בנושא קולנוע ובנושא רוסיה. אתם מוזמנים לתרום לוויקיפדיה ולהרחיב אותו.
נונאטאק סטיבנסון

נונאטאק סטיבנסון (באנגלית: Stephenson Nunatak) הוא נונאטאק בולט, בחלק הדרומי של האי אלכסנדר, שבאנטארקטיקה. גובהו של הנונאטאק 640 מטרים מעל פני הים, והוא מתנשא לגובה של 300 מטרים מעל הקרח המקיף אותו. הנונאטאק מצוי בצידון הצפון מערבי של מפרצון קירוואן. הנונאטאק התגלה ונסקר באופן גס על ידי פין רון (Finn Ronne) וקארל אקלנד (Carl R. Eklund), אנשי השירות האנטארקטי של ארצות הברית. הנונאטאק נסקר מחדש בשנת 1949 על ידי סקר שטחי חסות איי פוקלנד בשנת 1960. שמו של הנונאטאק ניתן לו על ידי הוועדה המייעצת לשמות אנטארקטיים של בריטניה. הנונאטאק נקרא על שמו של אלפרד סטיבנסון (Alfred Stephenson) שהיה סוקר של המשלחת הבריטית אל ארץ גרהאם, ואשר הוביל משלחת חקר במזחלות לכיוון דרום דרך מפרץ ג'ורג' השישי בשנת 1936 והגיע עד קו רוחב 72 דרום. גם הר סטיבנסון ברכס דאגלס שבאי אלכסנדר, נקרא על שמו של סטיבנסון (הר זה הוא הנקודה הגבוהה ביותר באי אלכסנדר - גובהו 2,987 מטרים מעל פני הים). נונאטאקי פיגארו נונאטאקי היפריון נונאטאק אדמירלז נונאטאקי אטול נונאטאקי דיון • Damien Gildea, Antarctic Peninsula - Mountaineering in Antarctica: Travel Guide • New Zealand Journal of Geology and Geophysics 1977, P 870 • Nichols, Gary & Cantrill, David. (2002), Tectonic and climatic controls on a Mesozoic forearc basin succession, Alexander Island, Antarctica, Geological Magazine. 139. 313-330. https://doi.org/10.1017/S0016756802006465 נונאטאק סטיבנסון באתר הסקר הגאולוגי של ארצות הברית נונאטאק סטיבנסון באתר הגאזט האנטארקטי המשווה SCAR של ממשלת אוסטרליה קורות חייו של אלפרד סטיבנסון גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי וגאוגרפי על הר סטיבנסון
קרחון סאטורן

קרחון סאטורן או קרחון שבתאי (באנגלית: Saturn Glacier; מילולית: קרחון שבתאי) הוא קרחון בדרום-מזרח האי אלכסנדר, שבאנטארקטיקה. אורכו של הקרחון 28 קילומטרים ורוחבו 11 קילומטרים. גובהו של הקרחון 294 מטרים מעל פני הים. הקרחון זורם לכיוון דרום - מערב; ונשפך אל מדף הקרח ג'ורג' השישי המכסה את מפרץ ג'ורג' השישי; הקרחון נשפך למדף הקרח צפונית למצוקי קורנר. החוף התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935. במהלך טיסה זו צילם וולפגנג לואיס גוטפריד יוארג תצלומי אוויר של הקרחון. הקרחון נסקר בשנת 1949 על ידי משלחת חקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של הקרחון ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת שבתאי, בדומה לנונאטאקי אנקלדוס (הנקראים על שמו של ירח של שבתאי). קרחון סאטורן באתר הסקר הגאולוגי של ארצות הברית קרחון סאטורן באתר הגאזט האנטארקטי המשווה SCAR של ממשלת אוסטרליה מפת אזור קרחון סאטורן מזג אוויר נוכחי בקרחון סאטורן תחזית מזג אוויר עדכנית ארוכת טווח עבור קרחון סאטורן מידע גאוגרפי והיסטורי מידע גאוגרפי היסטוריה של שמות אתרים בסביבת הקרחון מקור שמם של נונאטאקי אנקלדוס